মুসলিম লীগের স্থানীয় প্রভাবশালী নেতা আফসার আলী খান বাংলা ভাষার দাবির প্রচ- বিরোধী ছিলেন। তবে শেরপুর মুসলিম লীগের সভাপতি খান বাহাদুর ফজলুর রহমান এক্ষেত্রে তেমন জোরালো বিরোধিতা করেননি। তিনি আইনগত সমাধানের পক্ষপাতী ছিলেন। শেরপুরের গৌরবময় রাজনৈতিক ও সাংস্কৃতিক ঐতিহ্যের প্রভাবে মুসলিম লীগের স্থানীয় নেতৃবর্গের অনেকেই ছিলেন অসাম্প্রদায়িক চেতনায় উদ্বুদ্ধ। সে কারণে ১৯৪৬ ও ১৯৫০ সালে প্রবল হিন্দু-মুসলিম দাঙ্গার সময় শেরপুরে হিন্দু-মুসলিম দাঙ্গার সময় শেরপুরে সাম্প্রদায়িক সম্প্রীতি অক্ষুণœ ছিল। ১৯৫২ সালে সালের ২৭ ফেব্রুয়ারি নয়ানি বাড়ির নাটমন্দিরের সম্মুখের মাঠে সৈয়দ আফরোজের সভাপতিত্বে মুসলিম লীগের এক সভা অনুষ্ঠিত হয়। এ সভায় বাংলা ভাষা সমর্থক ছাত্ররা ভাষার পক্ষে স্থানীয় মুসলিম লীগ নেতাদের পদত্যাগ করার জন্য দাবি উত্থাপন করে। স্থানীয় মুসলিম লীগ নেতাদের ১৫-১৬ জন সদস্য জনসমক্ষে পদত্যাগের ঘোষণা দেন। পরবর্তীকালে এদের অনেকেই এই পদত্যাগ বহাল রাখেননি।